નિલેશને તો હર્ષદભાઈના કટૂ વચન સાંભળી ખૂબ ખરાબ લાગ્યું!! આમ પણ કામ માં તો દિલ લાગતું ના હતું. અને સુધાનો રોજ રોજ નો કકળાટ!! શું કરવું? રાજુને ફોન કરું? રાજુ બફેલોથી દૂર રહેતો હતો ચાર કલાક દૂર હતો!! એ અને એની પત્નિ તો નિલેશ અને સુધાને મૂકીને પાછા વળી ગયાં હતાં!! રાજુને પણ હાશકારો થયો હતો કે ચાલો નિલેશને કોઈ ઢંગનું કામ તો મળી ગયું!! ભલે મારું સેવીંગ્સ ઈચ્છા ના હોવા છતાં ઈન્વેસ્ટ કરવું પડ્યું પણ ભાઈને તો નોકરી મળી ગઈ!! અમેરિકામાં હેન્ડીકેપને સેટ કરવા કેટલા મુશ્કેલ છે એ રાજુ સારી રીતે જાણતો હતો.ચાલો કાંઇ નહીં હવે આનંદ અને સેજલનું ભાવી ઉજળું બનશે!!